CELEX: 22005A0722(05)
Language: hr
Date: 2004-11-22 00:00:00
Title: Okvirni sporazum između Europske zajednice i Srbije i Crne Gore o općim načelima za sudjelovanje Srbije i Crne Gore u programima Zajednice

11/Sv. 122
            
            
               HR
            
            
               Službeni list Europske unije
            
            
               101
            
         22005A0722(05)
   
               L 192/29
            
            
               SLUŽBENI LIST EUROPSKE UNIJE
            
         OKVIRNI SPORAZUM
   između Europske zajednice i Srbije i Crne Gore o općim načelima za sudjelovanje Srbije i Crne Gore u programima Zajednice
   EUROPSKA ZAJEDNICA, dalje u tekstu „Zajednica”,
   s jedne strane, i
   SRBIJA I CRNA GORA,
   s druge strane,
   dalje u tekstu „ugovorne stranke”,
   BUDUĆI DA:
   
               (1)
            
            
               Europsko je vijeće u Kopenhagenu u prosincu 2002. godine potvrdilo europsku perspektivu zemalja zapadnog Balkana kao potencijalnih kandidata i naglasilo svoju odlučnost u pružanju potpore njihovim nastojanjima u približavanju Europskoj uniji.
            
         
               (2)
            
            
               Europsko je vijeće u Solunu u lipnju 2003. godine potvrdilo da proces stabilizacije i pridruživanja ostaje okvir za europski smjer zemalja zapadnog Balkana sve do njihova budućeg pristupanja te je potvrdilo „Solunsku agendu za Zapadni Balkan: kretanje prema europskoj integraciji” čiji je cilj daljnje jačanje povlaštenih odnosa između EU-a i zapadnog Balkana na temelju iskustava proširenja.
            
         
               (3)
            
            
               Solunska agenda je pozvala zemlje zapadnog Balkana da sudjeluju u programima i agencijama Zajednice, u skladu s načelima utvrđenima za sudjelovanje država kandidatkinja, s ciljem upoznavanja navedenih zemalja i njihovih stanovnika s politikama i radnim metodama EU-a, te time dalje učvršćujući njihovu vezu s EU-om i ohrabrivati ih na putu prema europskoj integraciji.
            
         
               (4)
            
            
               Srbija i Crna Gora je izrazila želju za sudjelovanjem u nizu programa Zajednice.
            
         
               (5)
            
            
               Trebalo bi utvrditi posebne uvjete, uključujući financijski doprinos, Sporazumom između Komisije Europskih zajednica, koja nastupa u ime Zajednice i Srbije i Crne Gore u pogledu sudjelovanja Srbije i Crne Gore u svakom pojedinom programu,
            
         SPORAZUMJELE SU SE KAKO SLIJEDI:
   Članak 1.
   Srbiji i Crnoj Gori se omogućava sudjelovanje u sljedećim programima Zajednice:
   
               1.
            
            
               tekućim programima Zajednice koji su navedeni u Prilogu, a koji se otvaraju za sudjelovanje Srbiji i Crnoj Gori nakon stupanja na snagu ovog Sporazuma (dalje u tekstu: „Sporazum”);
            
         
               2.
            
            
               programima Zajednice koji su utvrđeni ili obnovljeni nakon stupanja na snagu Sporazuma i koji sadrže uvodnu klauzulu koja predviđa sudjelovanje Srbije i Crne Gore.
            
         Članak 2.
   Srbija i Crna Gora financijski pridonosi općem proračunu Europske unije u skladu s posebnim programima u kojima sudjeluje.
   Članak 3.
   Predstavnicima Srbije i Crne Gore dopušteno je sudjelovanje u svojstvu promatrača u vezi s točkama koje se odnose na Srbiju i Crnu Goru u upravnim odborima nadležnima za praćenje programa koje Srbija i Crna Gora financijski podupire.
   Članak 4.
   Projekti i inicijative koje podnesu sudionici iz Srbije i Crne Gore podliježu, u najvećoj mogućoj mjeri, istim uvjetima, pravilima i postupcima koji se odnose na dotične programe i koji se primjenjuju na države članice.
   Članak 5.
   Posebni uvjeti za sudjelovanje Srbije i Crne Gore u svakom pojedinom programu, a posebno financijski doprinos koji treba platiti, utvrđuju se sporazumom u obliku Memoranduma o razumijevanju između Komisije, koja nastupa u ime Zajednice, i Srbije i Crne Gore.
   Ako Srbija i Crna Gora podnese zahtjev za vanjsku pomoć Zajednice na temelju Uredbe Vijeća (EZ) br. 2666/2000. od 5. prosinca 2000., kako je izmijenjena Uredbom Vijeća (EZ) br. 2415/2001. od 10. prosinca 2001. o pomoći za Albaniju, Bosnu i Hercegovinu, Hrvatsku, Saveznu Republiku Jugoslaviju i bivšu jugoslavensku republiku Makedoniju, ili na temelju neke slične Uredbe koja predviđa vanjsku pomoć Zajednice Srbiji i Crnoj Gori, a koja bi se mogla usvojiti u budućnosti, uvjeti koji određuju korištenje pomoći Zajednice od strane Srbije i Crne Gore utvrđuju se Financijskim sporazumom.
   Članak 6.
   Memorandumom o razumijevanju utvrđuje, u skladu s Financijskom uredbom Zajednice, da financijsku kontrolu ili reviziju provode ili nadziru Europska komisija, OLAF i Revizorski sud Europskih zajednica.
   Donose se detaljne odredbe o financijskoj kontroli i reviziji, upravnim mjerama, kaznama i naplatama koje Europskoj komisiji, OLAF-u i Revizorskom sudu omogućuju dobivanje ovlasti jednakih onima koje imaju nad korisnicima ili izvođačima s poslovnim nastanom u Zajednici.
   Članak 7.
   Sporazum se primjenjuje na neodređeno razdoblje.
   Sporazum može otkazati svaka ugovorna stranka uz prethodnu pisanu obavijest upućenu drugoj ugovornoj stranci. Sporazum se prestaje primjenjivati šest mjeseci nakon dana obavješćivanja.
   Članak 8.
   Najkasnije tri godine od dana stupanja na snagu ovog Sporazuma, a nakon toga svake tri godine, obje ugovorne stranke provjeravaju provedbu ovog Sporazuma na temelju stvarnog sudjelovanja Srbije i Crne Gore u jednom ili nekoliko programa Zajednice.
   Članak 9.
   Ovaj se Sporazum, s jedne strane, primjenjuje na državna područja na kojima se primjenjuje Ugovor o osnivanju Europske zajednice i pod uvjetima iz toga Ugovora te, s druge strane, na državna područja Srbije i Crne Gore.
   Članak 10.
   Ovaj Sporazum stupa na snagu na dan primitka posljednje pisane obavijesti diplomatskim kanalima kojima svaka ugovorna stranka obavješćuje drugu da je završen postupak stupanja na snagu ovog Sporazuma.
   Članak 11.
   1.   Sporazum je sastavljen u dva primjerka na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, nizozemskom, njemačkom, poljskom, portugalskom, slovačkom, slovenskom, španjolskom, švedskom, talijanskom i službenom jeziku Srbije i Crne Gore.
   2.   Nakon što institucije Europske unije postanu obvezne objavljivati sve službene akte na malteškom jeziku u Službenom listu Europske unije, Sporazum će biti sastavljen u po dva primjerka i na malteškom jeziku.
   3.   Svi su tekstovi jednako vjerodostojni.
   
      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου dύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.
      Sastavljeno u Bruxellesu dana 22. studenoga 2004.
      
         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу
         
            
      
      
         За Савет министара Србије и Ирне Горе
         
            
      
   
   PRILOG
   POPIS TEKUĆIH PROGRAMA ZAJEDNICE, NAVEDENI U ČLANKU 1.
   
               —
            
            
               Borba protiv diskriminacije (2001. – 2006.) (1)
               
            
         
               —
            
            
               Borba protiv socijalne isključenosti (2002. – 2006.) (2)
               
            
         
               —
            
            
               Djelovanja Zajednice za pružanje potpore politici zaštite potrošača (2004. – 2007.) (3)
               
            
         
               —
            
            
               Program djelovanja Zajednice za promicanje tijela aktivnih na europskoj razini i podupiranje određenih aktivnosti u području obrazovanja i osposobljavanja (2004. – 2006.) (4)
               
            
         
               —
            
            
               Program djelovanja Zajednice za promicanje aktivnog europskog građanstva (2004. – 2006.) (5)
               
            
         
               —
            
            
               Program djelovanja Zajednice u području javnog zdravlja (2003. – 2008.) (6)
               
            
         
               —
            
            
               Program Kultura 2000. (2000. – 2006.) (7)
               
            
         
               —
            
            
               Program Carine (2003. – 2007.) (8)
               
            
         
               —
            
            
               Program Daphne II (2004. – 2008.) (9)
               
            
         
               —
            
            
               eContent Plus (2004. – 2008.) (10)
               
            
         
               —
            
            
               eLearning (2004. – 2006.) (11)
               
            
         
               —
            
            
               Erasmus Mundus (2004. – 2008.) (12)
               
            
         
               —
            
            
               Program Fiscalis (2003. – 2007.) (13)
               
            
         
               —
            
            
               Ravnopravnost spolova (2001. – 2006.) (14)
               
            
         
               —
            
            
               Program Hercule (2004. – 2006.) (15)
               
            
         
               —
            
            
               Inteligentna energija u Europi (2003. – 2006.) (16)
               
            
         
               —
            
            
               Program LIFE (2000. – 2006.) (17)
               
            
         
               —
            
            
               Leonardo da Vinci II (2000. – 2006.) (18)
               
            
         
               —
            
            
               Program Marco Polo (2003. – 2010.) (19)
               
            
         
               —
            
            
               Media Plus (20)/Media Training (21) (2001. – 2006.)
            
         
               —
            
            
               Sigurniji internet Plus (2005. – 2008.) (22)
               
            
         
               —
            
            
               Šesti okvirni program za istraživanje i tehnološki razvoj (2002. – 2006.) (23)
               
            
         
               —
            
            
               Socrates II (2000. – 2006.) (24)
               
            
         
               —
            
            
               Program Mladi (2000. – 2006.) (25)
               
            
         
      (1)  Vidjeti Odluku Vijeća br. 2000/750/EZ od 27. studenoga 2000. o uspostavljanju akcijskog programa Zajednice za borbu protiv diskriminacije (2001.-2006.) (SL L 303, 2.12.2000., str. 23.).
   
      (2)  Vidjeti Odluku br. 50/2002/EZ Europskog parlamenta i Vijeća od 7. prosinca 2001. o uspostavljanju programa djelovanja Zajednice za poticanje suradnje među državama članicama u borbi protiv socijalne isključenosti (SL L 10, 12.1.2002., str. 1.).
   
      (3)  Vidjeti Odluku br. 20/2004/EZ Europskog parlamenta i Vijeća od 8. prosinca 2003. o uspostavljanju općeg okvira za financiranje djelovanja Zajednice s ciljem pružanja potpore politici zaštite potrošača u razdoblju od 2004.-2007. (SL L 5, 9.1.2004., str. 1.).
   
      (4)  Vidjeti Odluku br. 791/2004/EZ Europskog parlamenta i Vijeća od 21. travnja 2004. o uspostavljanju programa djelovanja Zajednice u svrhu promicanja tijela aktivnih na europskoj razini i podupiranja određenih aktivnosti u području obrazovanja i osposobljavanja (SL L 138, 30.4.2004., str. 31.).
   
      (5)  Vidjeti Odluku Vijeća br. 2004/100/EZ od 26. siječnja 2004. o uspostavljanju programa djelovanja Zajednice za promicanje aktivnog europskog građanstva (sudjelovanje građana) (SL L 30, 4.2.2004., str. 6.).
   
      (6)  Vidjeti Odluku br. 1786/2002/EZ Europskog parlamenta i Vijeća od 23. rujna 2002. o usvajanju programa djelovanja Zajednice u području javnog zdravlja (2003.-2008.) (SL L 271, 9.10.2002., str. 1.).
   
      (7)  Vidjeti Odluku br. 508/2000/EZ Europskog parlamenta i Vijeća od 14. veljače 2000. o uspostavi programa Kultura 2000. (SL L 63, 10.3.2000., str. 1.) i Odluku br. 626/2004/EZ Europskog parlamenta i Vijeća od 31. ožujka 2004. o izmjeni Odluke br. 508/2000/EZ o uspostavi programa Kultura 2000. (SL L 99, 3.4.2004., str. 3.).
   
      (8)  Vidjeti Odluku br. 253/2003/EZ Europskog parlamenta i Vijeća od 11. veljače 2003. o usvajanju programa djelovanja za carine u Zajednici (Carina 2007.) (SL L 36, 12.2.2003., str. 1.).
   
      (9)  Vidjeti Odluku br. 803/2004/EZ Europskog parlamenta i Vijeća od 21. travnja 2004. o uspostavi programa djelovanja Zajednice (2004.-2008.) za sprečavanje i suzbijanje nasilja nad djecom, mladima i ženama te zaštitu žrtava i ugroženih skupina (Program Daphne II) (SL L 143, 30.4.2004., str. 1.).
   
      (10)  Nije još usvojen – vidjeti COM(2004) 96 završna verzija, 2004/0025 (COD).
   
      (11)  Vidjeti Odluku br. 2318/2003/EZ Europskog parlamenta i Vijeća od 5. prosinca 2003. o usvajanju višegodišnjeg programa (2004-2006.) za učinkovitu integraciju informacijsko-komunikacijskih tehnologija (ICT) u sustave obrazovanja i strukovnog osposobljavanja u Europi (Program eLearning) (SL L 345, 31.12.2003., str. 9.).
   
      (12)  Vidjeti Odluku br. 2317/2003/EZ Europskog parlamenta i Vijeća od 5. prosinca 2003. o uspostavi programa za poboljšanje kvalitete visokog obrazovanja i promidžbu međukulturnog razumijevanja kroz suradnju s trećim zemljama (Erasmus Mundus) (2004.-2008.) (SL L 345, 31.12.2003., str. 1.).
   
      (13)  Vidjeti Odluku br. 2235/2002/EZ Europskog parlamenta i Vijeća od 3. prosinca 2002. o usvajanju programa Zajednice za poboljšanje djelovanja poreznih sustava na unutarnjem tržištu (Program Fiscalis 2003.-2007.) (SL L 341, 17.12.2002., str. 1.).
   
      (14)  Vidjeti Odluku Vijeća br. 2001/51/EZ od 20. prosinca 2000. o uspostavljanju programa za okvirnu strategiju Zajednice o ravnopravnosti spolova (2001.-2005.) (SL L 17, 19.1.2001., str. 22.).
   
      (15)  Vidjeti Odluku br. 804/2004/EZ Europskog parlamenta i Vijeća od 21. travnja 2004. o uspostavi programa djelovanja Zajednice za promicanje mjera u području zaštite financijskih interesa Zajednice (Program Hercule) (SL L 143, 30.4.2004., str. 9.).
   
      (16)  br. 1230/2003/EZ Europskog parlamenta i Vijeća od 26. lipnja 2003. o usvajanju višegodišnjeg programa djelovanja u području energije:
   
      „Inteligentna energija – Europa” (2003.-2006.) (SL L 176, 15.7.2003., str. 29.).
   
   
      (17)  Vidjeti Uredbu (EZ) br. 1655/2000 Europskog parlamenta i Vijeća od 17. srpnja 2000. o Financijskom instrumentu za okoliš (LIFE) (SL L 192, 28.7.2000., str. 1.) kako je izmijenjena Uredbom (EZ) br. 1682/2004 (SL L 308, 5.10.2004., str. 1.).
   
      (18)  Vidjeti Odluku Vijeća br. 1999/382/EZ od 26. travnja 1999. o uspostavljanju druge faze programa djelovanja Zajednice za strukovno osposobljavanje „Leonardo da Vinci” (SL L 146, 11.6.1999., str. 33.).
   
      (19)  Vidjeti Uredbu (EZ) br. 1382/2003. Europskog parlamenta i Vijeća od 22. srpnja 2003. o dodjeli financijske pomoći Zajednice za poboljšanje okolišne učinkovitosti sustava prijevoza tereta (Program Marco Polo) (SL L 196, 2.8.2003., str. 1.).
   
      (20)  Vidjeti ispravak Odluke Vijeća 2000/821/EZ od 20. prosinca 2000. o provedbi programa za poticanje razvoja, distribucije i promocije europskih audiovizualnih djela (MEDIA Plus razvoj, distribucija i promocija) (2001.-2005.) (SL L 336 od 30.12.2000., str. 82.) (SL L 13, 17.1.2001., str. 34.) kako je izmijenjena Odlukom Europskog parlamenta i Vijeća (SL L 157, 30.4.2004., str. 4.).
   
      (21)  Vidjeti Odluku br. 163/2001/EZ Europskog parlamenta i Vijeća od 19. siječnja 2001. o provedbi programa osposobljavanja stručnjaka u europskoj industriji audiovizualnih programa (MEDIA-Osposobljavanje) (2001.-2005.) (SL L 26, 27.1.2001., str. 1.), kako je izmijenjeno Odlukom br. 845/2004 (SL L 157, 30.4.2004., str. 1.).
   
      (22)  Nije još usvojen – vidjeti COM(2004.) 91 završna verzija, 2004/0023 (COD).
   
      (23)  Vidjeti Odluku br. 1513/2002/EZ Europskog parlamenta i Vijeća od 27. lipnja 2002. u vezi sa Šestim okvirnim programom Zajednice za istraživanje, tehnološki razvoj i demonstracijske aktivnosti, kao doprinos stvaranju Europskog istraživačkog prostora i inovacijama (2002.-2006.) (SL L 232, 29.8.2002., str. 1.).
   
      (24)  Vidjeti Odluku br. 253/2000/EZ Europskog parlamenta i Vijeća od 24. siječnja 2000. o uspostavljanju druge faze programa djelovanja Zajednice u području obrazovanja „Socrates” (SL L 28, 3.2.2000., str. 1.).
   
      (25)  Vidjeti Odluku br. 1031/2000/EZ Europskog parlamenta i Vijeća od 13. travnja 2000. o uspostavi programa djelovanja Zajednice „Mladi” (SL L 117, 18.5.2000., str. 1.).